NaiveNeuron/SloPal huggingface dataset:
Tomanová, Viera, poslankyňa NR SR (2012-05-03):
Ďakujem pekne. Vážená pani poslankyňa, tiež som si nemyslela, že budem reagovať, ale predsa mi to len nedalo, veľmi dobre si spomínam na rok 2009, keď SDKÚ robilo týždenne tlačovky k problematike nezamestnanosti a podávalo recepty, ako to riešiť. Napriek tomu, že ste urobili viac ako 70 tlačoviek a my sme vo vláde prijali konkrétnych 63 opatrení, a to aj v prospech zamestnancov aj zamestnávateľov, tak chcem povedať, aký je výsledok. Výsledok je taký, že kým my sme vám nechali mieru nezamestnanosti 12,3 % evidovanú, vy ste na 13,69 % a celková na 15,11 % miery nezamestnanosti, a to nehovorím o tom, že vám výrazne narástla miera nezamestnanosti u ľudí dlhodobo nezamestnaných a u mladých ľudí. Čiže myslím si, že by bolo ideálne, keby ste sa najskôr pozreli do vlastnej kuchyne a do vlastnej špajze. A potom niektoré dokumenty, ak viete rozmeniť na drobné, čo obsahuje stratégia Európskej únie do roku 2020, a SMER vo svojom programovom vyhlásení jednoznačne hovorí, že bude pokračovať v realizácii stratégie zamestnanosti, potom musíte poznať, aj aké opatrenia sa za týmto a za týmito slovami skrývajú a stačí len poznať stratégiu Európskej únie do roku 2020, a tak je to s mnohými ďalšími dokumentmi, ktoré sú spomínané a ktoré si je potrebné rozmeniť na drobné. V opačnom prípade, keď by toto všetko malo byť uvedené v programovom vyhlásení vlády, čo ste ani vy nemali, tak by tento materiál mal možno 2000 – 3000 strán.
P. Hrušovský, predseda NR SR: (2005-05-10):
(Hlasovanie.) 138 prítomných, 62 za, 68 proti, 7 sa zdržalo, 1 nehlasoval. Návrh sme neschválili. Pristúpime k hlasovaniu o návrhu, pán poslanec. Páni poslanci, prosím o pokoj v rokovacej sále.
Horváth, Zoltán, poslanec NR SR (2010-12-14):
Ďakujem pekne za slovo. Konštatujem, že v rozprave vystúpili traja poslanci, boli podané dva procedurálne návrhy, ako i na osobitné hlasovanie boli vyňate zo spoločnej správy body 5 a 6, ďalej body 1 a 2 spoločne s návrhom gestorského výboru schváliť ich a body 3, 4 spoločne s návrhom taktiež ich schváliť. Takže pristúpime k hlasovaniu. Najprv, prosím, dajte hlasovať o procedurálnom návrhu pána poslanca Ondruša nepokračovať v rokovaní o návrhu zákona.
Laurenčík, Milan, podpredseda NR SR (2021-03-18):
Nevyhoviem vám teraz v tejto situácii, pretože budeme pokračovať ďalším bodom, ktorý máme, a nemáte podporu ďalších poslaneckých klubov. Takže budeme pokračovať v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Návrh zákona je uverejnený ako tlač 395, spoločná správa výborov má tlač 395a. Dávam slovo pánovi poslancovi Lukášovi Kyselicovi, aby za skupinu poslancov návrh zákona odôvodnil. Pán poslanec, nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 395.)
K. Tóthová, poslankyňa: (2008-05-13):
Vážené kolegyne, vážení kolegovia, toto nie je ten legislatívny návrh. A všetko, čo bolo uvádzané v tlači a v médiách o spomínanom legislatívnom návrhu pána Gaburu nie je v súvislosti a nemá súvislosť s týmto legislatívnym návrhom. To je prvá pripomienka. Druhá pripomienka, chcela by som upriamiť vašu láskavú pozornosť na stanoviská, ktoré zaslali orgány žien Slovenska do parlamentu. Sú to podporné stanoviská k uvedenému legislatívnemu návrhu, pretože vo verejnosti tým, že tento návrh bol ako posledný v minulom rokovaní, čo už uviedol pán predseda a bol preložený na dnešné rokovanie, viacerí si vysvetlili, že tento návrh bol stiahnutý vôbec z rokovania parlamentu a že tento legislatívny návrh nebude dorokovaný. Preto tieto ženské organizácie žien Slovenska, či už Parlament žien Slovenska, alebo Únia žien Slovenska, alebo niektoré miestne orgány žien Slovenska poslali stanovisko podporujúce k tomuto legislatívnemu návrhu a žiadajú poslancov, aby tento legislatívny návrh podporili. Ženy, matky sa postavili za tento legislatívny návrh, a preto chcem vyjadriť stanovisko a nádej, že obdobne poslanci budú postupovať a že pochopia, o čo v tomto legislatívnom návrhu vlastne ide. Že pochopíme, že Európa už takéto úpravy zákazu pitia mladistvých a maloletých má a že Slovensko vlastne dobieha to, čo sa už realizuje ešte v prísnejšej podobe v zahraničí. A že tento legislatívny návrh je realizovateľný, dokazujú skúsenosti z praxe zo zahraničia. Pán podpredseda, buďte taký láskavý... (Ruch v sále.)
Mamojka, Mojmír, poslanec NR SR (2014-10-22):
Ďakujem. Tiež si dovolím pripomenúť členom výboru, že o 12.00 hod. máme zasadnutie výboru pre vzdelávanie, vedu, mládež a šport. Ďakujem.
Mihál, Jozef, poslanec NR SR (2018-06-20):
Ďakujem. Vážený pán predsedajúci, v rozprave vystúpila Simona Petrík. Poprosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-02-17):
návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení . Je to tlač 839. Poprosím teraz pána poslanca Rafaja, aby odôvodnil za skupinu poslancov návrh zákona. Nech sa páči, pán poslanec, máte slovo.
Hort, Milan, podpredseda NR SR (2010-12-03):
Prepáčte, pán kolega, poprosím poslancov SMER-u, aby rešpektovali vystúpenie člena svojho poslaneckého klubu. Ďakujem za porozumenie. Nech sa páči.
Gál, Gábor, poslanec NR SR (2011-10-11):
Ďakujem, pán predseda. Pán poslanec Kaník, musím ťa podporiť v tvojich vyjadreniach, lebo euroval je aj o tom, že ako bude vyzerať eurozóna, ako bude vyzerať Európska únia. Čo sa týka možností obnovenia hospodárskeho rastu, neviem si predstaviť, že ako dopadneme, keď necháme padnúť spoločnú menu, že potom koľko nás bude stáť celý tento cirkus. Ale tuto hlavne apelujem aj na SaS, ktorí, strana, ktorá, mali taký program, že ideme obnoviť hospodársky rast Slovenskej republiky, budeme Singapurom. Ktorý programový bod toho akčného plánu Singapuru je odmietnutie eurovalu? – pýta sa jeden chatujúci na facebooku.
Hrušovský, Pavol, podpredseda NR SR (2011-02-03):
Ďakujem, pán poslanec. Prosím, o ďalší.
Hrušovský, Pavol, predseda NR SR (2011-12-01):
Ďakujem pekne. Prosím, prezentujme sa a hlasujme. (Hlasovanie.) 147 prítomných, 147 za návrh. Ďakujem, páni poslanci, návrh sme schválili. Poprosím pána poslanca Tótha, aby z poverenia výboru pre financie a rozpočet Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o rozpočtovom určení výnosu dane z príjmov a o dani z príjmov, ktorý prerokovávame ako tlač 590. Pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 590.)
A. Belousovová, podpredsedníčka NR SR: (2008-02-12):
A slovo má pani poslankyňa Sabolová.
Dubovcová, Jana, poslankyňa NR SR (2011-02-01):
Pán predsedajúci, v súlade s uznesením ústavnoprávneho výboru navrhujem hlasovať, aby ste dali hlasovať o pripomienkach prezidenta republiky k čl. I písm. a), b), c), d), e)... (Prerušenie vystúpenia predsedajúcim.)
Kadúc, Miroslav, poslanec NR SR (2012-08-06):
Ďakujem za slovo. Keďže vidím, čo sa tu deje, že vlastne koalícia vyťahuje karty a je tu 22 opozičných poslancov, zvyšok ako keby tu nebol. (Prerušenie vystúpenia predsedajúcou.)
P. Hrušovský, predseda NR SR: (2005-05-20):
Najskôr budeme hlasovať o návrhu skupiny poslancov Národnej rady Slovenskej republiky na vydanie zákona o poplatkoch za služby verejnosti poskytované Slovenským rozhlasom a Slovenskou televíziou a o zmene a doplnení niektorých zákonov . Prosím pána poslanca Mikloška, ktorého poveril výbor pre vzdelanie, vedu, šport a mládež, kultúru a médiá, aby Národnej rade predniesol návrhy hlasovaní k prerokúvanému návrhu zákona v prvom čítaní. Pán poslanec, nech sa páči.
Jarjabek, Dušan, poslanec NR SR (2021-09-22):
Ďakujem pekne. Vážený pán predseda, dajte, prosím, hlasovať o uznesení Národnej rady, tak ako bolo navrhnuté predkladateľmi.
Géci, Milan, poslanec NR SR (2013-05-14):
Vážený pán predseda, vážené pani poslankyne, páni poslanci, vážený pán minister, Výbor Národnej rady Slovenskej republiky pre obranu a bezpečnosť ma určil za spravodajcu k vládnemu návrhu zákona, ktorým sa mení a dopĺňa zákon č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky (tlač 471). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 25. apríla 2013 č. 452 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. A odporúčam, aby predmetný vládny návrh zákona prerokovali výbory v lehote do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predseda, skončil som, prosím, otvorte rozpravu.
Duchoň, Daniel, poslanec NR SR (2014-09-24):
Ďakujem za slovo. Pán Kollár tu síce nie je prítomný, ale považujem za povinnosť zareagovať k tomu, ako prebiehal včerajší výbor a najmä na jeho vznesenú pripomienku, že som nevedel reagovať na otázku, že na koho iniciatívu bol vôbec zvolaný výbor alebo na koho iniciatívu sa deje uvedená kontrola. Nie je to pravda, pretože na túto otázku som jasne odpovedal a dokonca dvakrát, že táto iniciatíva je v koordinácii s ministerstvom hospodárstva. Myslím si, že je to dostatočná odpoveď na to, aby každý pochopil, že jednoducho je to v súlade a v súčinnosti s ministerstvom hospodárstva, kde formálne finančný výbor ako nadriadený orgán Najvyššieho kontrolného úradu poveruje Najvyšší kontrolný úrad týmito úlohami. Ale podľa môjho názoru sú oveľa dôležitejšie otázky, ktoré by mali byť zodpovedané, a nad rámec toho, čo jednak tam na výbore predniesol, či už pán poslanec Kollár alebo pán poslanec Mikloš. A k týmto otázkam sa možno dostanem aj vo svojom vystúpení a verím, že časom budú objasnené, pretože jedna z tých podstatných otázok je vôbec samotná privatizácia Slovenských elektrární, či bola výhodná pre štát alebo nevýhodná, a tak ďalej a tak ďalej. Takže v tejto časti možno, pretože pán poslanec Kollár až teraz vstúpil, pred chvíľočkou do rokovacej sály, znovu opakujem, že jasne som zodpovedal, na koho podnet bola, bol zvolaný výbor a teda vznesená požiadavka, aby NKÚ vykonal kontrolu v Slovenských elektrárňach. Ďakujem.
Pellegrini, Peter, predseda NR SR (2015-09-18):
Ďakujem pekne. Vyhlasujem rozpravu za skončenú. Ani pán navrhovateľ, ani pán spravodajca nechce zaujať stanovisko. Preto poprosím ešte pána ministra, aby uviedol v druhom čítaní návrh na vyslovenie súhlasu Národnej rady s uzavretím Dohody medzi Slovenskou republikou a Spojenými štátmi americkými na zlepšenie dodržiavania medzinárodných predpisov v oblasti daní. (Rokovanie o návrhu na vyslovenie súhlasu Národnej rady Slovenskej republiky s uzavretím Dohody medzi Slovenskou republikou a Spojenými štátmi americkými na zlepšenie dodržiavania medzinárodných predpisov v oblasti daní a na implementáciu zákona FATCA , tlač 1666.)
P. Hrušovský, podpredseda NR SR: (2002-02-13):
(Hlasovanie.) Prítomných je 108 poslancov, za návrh 43, proti 54, zdržalo sa 11. Návrh sme neschválili. Ďalšie návrhy. T. Šagát, poslanec: Vážený pán predsedajúci, mám odporučenie výboru, aby sme hneď hlasovali o prechode do tretieho čítania.
Grendel, Gábor, podpredseda NR SR (2021-09-28):
Sedem faktických poznámok na vystúpenie pána poslanca Vašečku. Končím možnosť prihlásiť sa s faktickými. Pán poslanec Stančík, nech sa páči.
Kollár, Boris, predseda NR SR (2021-12-09):
Teraz vystúpi pán poslanec s procedurálnym návrhom pán poslanec Šipoš. Nech sa páči, máte slovo.
Dvořák, Oskar, poslanec NR SR (2024-02-16):
Ďakujem za podporu. Ja by som, ja by som chcel zdôrazniť a doplniť teda kolegu Szalaya v tom, a chcem to naozaj zdôrazniť, že to, že niekto bude teraz zamestnaný v ambulancii, že ho bude zamestnávať aj ambulancia, nielen nemocnica, zároveň tam zostáva tá možnosť, že môže byť zamestnaný v nemocnici, to neznamená, že my nejak meníme tú prax. Ten človek, aj keď bude zamestnaný v ambulancii, tak to znamená, že rovnako bude musieť cirkulovať v nemocnici, rovnako bude musieť absolvovať všetky predpísané náležitosti, ktoré mu teraz v súčasnosti dáva zákon, len mne prekáža to, že... viete, aj samotná... ja si pamätám, že jednou z najväčších predvolebných tém bolo, že tu máme obrovskú pediatrickú krízu, ako nevieme pediatrov dostať do ambulancií, ako, ako nevieme všeobecných lekárov dostať do ambulancií. Oproti ostatným vyspelým krajinám my máme dvojnásobne menej oproti celkovému počtu, čo sa týka percent lekárov, ktorí sa rozhodnú ísť do ambulancií. A už tobôž do tých všeobecných a pediatrických. A my, síce je to kvapka v mori, sa to môže zdať ako kvapka v mori, ale pre tých ľudí je to dôrazný signál, že štát chce podporovať, aby to, aby šli do ambulancií. No a my, naopak, ideme úplne opačným smerom a začneme robiť kroky na to, aby sme to ešte sťažovali, aby sme im ukazovali, že tak tie ambulancie nie sú asi také preferované, že možno predsa len by sme mohli ísť, by ste mohli ísť do tých nemocníc. A ja si myslím, že tie nemocnice momentálne majú oveľa väčšie garancie pre tých lekárov, čo sa týka začínajúcich, zamestnanecké pomery a podobne, garantované platy, že naozaj musíme sa zamyslieť nad tým, že keď chceme fungovať ako zdravotníctvo ako vyspelé západné krajiny, tak potrebujeme prichádzať s opatreniami, ktoré tých lekárov, naopak, budú lákať do tých ambulancií. Ďakujem.
Kaník, Ľudovít, poslanec NR SR (2015-12-01):
Sloboda je vzácna vec a nenadobúdala sa jednoducho, treba si ju chrániť a strážiť a veľmi pozorne dbať na to, aby nebola nijakým spôsobom obmedzovaná nad nevyhnutne nutnú mieru. Keď sa stráca sloboda, málokedy to prichádza s nejakým veľkým huriavkom a fanfárami a transparentom s tým, že berú vám slobodu. Spravidla je to skryté za veľmi ľubozvučne znejúce zámery s tým, že: „Zvýšime vašu bezpečnosť, ochránime vás, hrozí vám nebezpečenstvo.“ Ale takto sa krok za krokom, podľa možnosti čo najnebadateľnejšie berie občanom sloboda. Vôbec tu nie je nič, čo by oprávňovalo na to, aby sme takýmto spôsobom takto otvárali cestu na zmenšovanie rozsahu slobôd našich slovenských občanov, ktoré tu sú, ktoré majú plné právo užívať. A ja si dovolím povedať, to nie je len marketing, ktorý sa tu využíva a zneužíva, ale to je niečo omnoho horšie. Takto sa otvára postupne cesta k diktatúre, čoraz viac zaznievajú hlasy, že demokracia nie je dobrá. Tieto hlasy sa šíria a takéto zmeny zákonov vytvárajú a preorávajú cestu k tomu, aby tento trend ďalej napredoval. A ja varujem pred týmto trendom a nesúhlasím s tým, aby sme obmedzovali slobodu občanov, pretože to vôbec nie je potrebné.
Simon, Zsolt, poslanec NR SR (2017-09-06):
Ďakujem. Vážený pán predsedajúci, vážená pani ministerka, ešte raz, vážený pán spravodajca, kolegyne, kolegovia, vystupujem v prvom čítaní, lebo mi to nedá, lebo najradšej by som, keby ste tie chyby naprávali. Tak ako som povedal v predchádzajúcom zákone, aby som ho možnože tak nadviazal, pre rozdrobenosť pozemkov ten zákon, ako ju prijímate, je nevykonateľný. Nechápem, prečo by mal nejaký štátny úradník, politický nominant rozhodovať o tom a vidieť, že ako sa poľnohospodár dohodne s nejakým vlastníkom na výške nájomného, a keď sa nedohodnú, tak dostane dvojnásobok. Je to zlý zákon, ten predchádzajúci. Tento je už absolútne zbytočný. Nezachytil som, že by sme dostali nejaký infringement z Bruselu. Ale keď toto tam, keď tento zákon prejde tak, ako je tu, tak, pani ministerka za týmto rečníckym pultom by ste mali povedať slovenských poľnohospodárom, bez rozdielu na to, či sú to malí alebo veľkí: Na polovici územia tejto republiky prestaňte chovať zvieratá! Žiadna živočíšna výroba. Príďte sem po mne a povedzte a odkážte, že žiadna živočíšna výroba. Bod 7 a 8 hovorí o tom, že poľnohospodár nebude môcť vyvážať maštaľný hnoj na poľné hnojisko v čase, keď nie je možné hnojiť. On nemá hnojiť, chce ho vyniesť na nejaké hnojisko. V zraniteľných územiach. To je polovica územia Slovenska a juh. Chceme na jednej strane, deklarujete, že chceme podporiť živočíšnu výrobu a týmto zákonom ste ich zabili. Lebo keď on ho nebude môcť vyviezť a potrebuje mať na tých 6 mesiacov, po tej minulej novele, čo Jahnátek tam preloboval, tak vy mu poviete, že musí mať hnojisko zabezpečené podľa, podľa predpisov, a nemajú ich, tak v tej chvíli on čo urobí? Lenže ako neviem to splniť. Prestane chovať živočíšnu výrobu. Tak potom chcete, chceme živočíšnu výrobu? Chcete kravy, chcete mlieko? Povedzme si, že dneska kde produkujú mlieko. Maslo, pani kolegyňa, nebude. Prestaňte, nebude. Nebude preto, lebo takýmito diletantskými zákonmi my tých farmárov vyháňame. Na jednej strane im dávame dotáciu, že držte sa toho, na druhej strane ich zabijeme. Jahnátek rozdelil peniaze na modernizáciu, na revitalizáciu firiem, peňazí z eurofondov na to, aby stavali poľné hnojiská už veľmi nemáme. Mladí keď chcú začať, to je vysoká investícia, to nevie urobiť. Keď začne chovať, tak nemôže vyniesť na poľné, na poľné hnojisko. Kde to bude mať? V dedine? Kde ho dá? (Reakcia z pléna.) Áno, povedzte, keď dáte, ja vám zodpovedne viem vyhlásiť, že viac ubližujete malým a potom tým extra veľkým, lebo nebudú vedieť zabezpečiť živočíšnu výrobu na 50 % územia. A to je treba otvorene povedať. A nemyslím si, že tento zákon by sme teraz prijímať. Ako, pani ministerka, ja som z dielne tých úradníkov, ktorí tento zákon pripravovali pre ministra Jahnátka, videl. Oni vtedy mali predstavu, že by bolo treba evidovať aj hnoj, ktorý sa vyprodukuje sústredene v rómskej osade v latríne. Ako diletantizmus na ix-tú. Zase držme sa sedliackeho nejakého rozumu a snažme sa pomôcť nejakým spôsobom poľnohospodárom, aby sme takýmito zákonmi ich úplne nezlikvidovali. Ďakujem veľmi pekne za pochopenie.
Hrnčiar, Andrej, podpredseda NR SR (2018-02-14):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa ako jediný prihlásil pán navrhovateľ, pán poslanec Pčolinský, nech sa páči.
Hrušovský, Pavol, podpredseda NR SR (2011-03-22):
Páni poslanci, páni poslanci, poprosím vás.
V. Veteška, podpredseda NR SR: (2007-11-27):
O slovo požiadal v rámci rozpravy predseda parlamentu pán Paška. Nech sa páči, pán predseda.
V. Veteška, podpredseda NR SR: (2005-12-08):
Vážené panie poslankyne, páni poslanci, uplynul čas určený na hodinu otázok. Ďakujem členom vlády za účasť a odpovede na otázky poslancov. Teraz budeme pokračovať v programe rokovania 52. schôdze Národnej rady Slovenskej republiky prerokúvaním bodu programu návrh zákona o štátnom rozpočte . Budeme pokračovať v rozprave. Ako prvý vystúpi pán poslanec Paška, pripraví sa pani poslankyňa Navrátilová a potom pani poslankyňa Brestenská.
P. Muránsky, poslanec: (2004-09-10):
Ale predsa len opäť pre záznam chcem povedať, čo znamená, keď tento zákon prijatý nebude. Tak to bude vylúčenie väčšiny obcí, ktoré majú pod 2 000 obyvateľov, z environmentálnych projektov a tým aj zo skvalitnenia ich hospodárskeho, sociálneho a vôbec životu únosného života v týchto obciach. Pretože my nie sme schopní riešiť také vypuklé problémy, ako sú napríklad obce, ktoré eminentne potrebujú vybudovanie vodovodnej infraštruktúry pre rozvoj cestovného ruchu, hoci veľmi často radi o cestovnom ruchu pre Slovensko ako typickú krajinu cestovného ruchu hovoríme. Takže verím, že bude vypočutý zdravý rozum a že sa vrátime k tomu, čo sme nešťastným spôsobom v minulom období zrušili. Ďakujem pekne.
Šimečka, Michal, podpredseda NR SR (2024-09-13):
Ďakujem. Pán poslanec Pročko, nech sa páči.
B. Bugár, podpredseda NR SR: (2003-02-26):
Pán poslanec bol jediný, ktorý sa prihlásil do rozpravy k tomuto bodu programu, preto uzatváram rozpravu. (Ruch v sále.) Pán poslanec Brocka. Pán minister, pýtam sa vás, či chcete zaujať stanovisko k rozprave. Nech sa páči.
Glváč, Martin, podpredseda NR SR (2019-10-16):
Ďakujem. Dávam slovo spoločnému spravodajcovi z výboru pre vzdelanie, vedu, mládež a šport poslancovi Gogovi, aby informoval Národnú radu o výsledku rokovania výborov a odôvodnil návrh a stanovisko gestorského výboru.
Laššáková, Jana, podpredsedníčka NR SR (2012-09-27):
Pán poslanec, zaujmite miesto určené pre navrhovateľov. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Alojzovi Přidalovi. Nech sa páči, pán poslanec.
Danko, Andrej, predseda NR SR (2018-05-23):
Vážené panie poslankyne, vážení páni poslanci, máme len jedno hlasovanie, takže to zbehne rýchlo. Pokračujeme v prerušenom rokovaní hlasovaním o návrhu uznesenia k bodu 95, pán poslanec Jakab, poprosím, zaujmite miesto, o návrhu uznesenia k bodu 95 schváleného programu, ktorým je Správa o činnosti komisára pre deti za obdobie roka 2017 (tlač 902). Prosím spoločného spravodajcu z výboru pre ľudské práva a národnostné menšiny poslanca Petra Chudíka, aby hlasovanie uviedol. (Hlasovanie o Správe o činnosti komisára pre deti za obdobie roka 2017 , tlač 902).
Pellegrini, Peter, predseda NR SR (2015-06-30):
Prezentujme sa a hlasujme o pozmeňujúcom návrhu pána poslanca Kolesíka, ktorý zaznel v rozprave. (Hlasovanie.) Prítomných 139 poslancov, za hlasovalo 82, proti boli 4 poslancov, zdržalo sa 53 poslancov. Tento návrh sme schválili. Keďže sme v skrátenom legislatívnom konaní, sme v treťom čítaní . Pýtam sa, či sa niekto hlási do rozpravy v rámci tretieho čítania. Pán poslanec Lipšic, môžete sa vypnúť, potom sa znovu zapnite. Či? V poriadku. Pán poslanec sa nehlási. Končím rozpravu, vyhlasujem ju za skončenú. Nech sa páči, pán spravodajca, budeme hlasovať o návrhu zákona ako o celku.
Zmajkovičová, Renáta, podpredsedníčka NR SR (2012-07-26):
Pán poslanec Nagy.
Pročko, Jozef, poslanec NR SR (2023-12-18):
Ďakujem, pán predsedajúci. Navrhujem prerušiť tento bod programu a predradiť pred tento bod programu rokovanie o rozpočte. Odôvodnenie: V televízii sme počuli pána Fica, že opozícia nechce rokovať o rozpočte. Máme o to záujem, už bol dnes takýto procedurál posunutý, ale pán Pellegrini nevyužil svoje právo dať to na verejný súhlas. Ja verím, že využijete vy toto právo a dáte na... na... pardon, všeobecný súhlas tu v sále, pretože všeobecným súhlasom môžme toto urobiť. A ja verím, že poslanci koalície toto urobia a budú všeobecným súhlasom súhlasiť s týmto. Mám to aj písomne.
Ďuriš Nicholsonová, Lucia, podpredsedníčka NR SR (2018-06-21):
Pán Laurenčík, nech sa páči, máte slovo.
Mičovský, Ján, poslanec NR SR (2015-06-15):
Ďakujem pekne za slovo, pán predseda. Ja som mal takú nádej, že, pán poslanec Baška, keďže ste posledný pravdepodobne, kto za SMER mal možnosť vstúpiť dneska do rozpravy, že sa predsi len dozviem to, čo teda je hlavným predmetom podania návrhu na program dnešnej schôdze. Ten prípad toho Petra Holúbka. Mne naozaj neni jasné, prečo všetko ideme tak do šírky. Opäť sa vrátim k tomu Bajkalu. Zaliali sme to množstvom faktov, len ten jeden, na ktorý predkladatelia poukázali, ten, kde tušíme, že je jednoducho cesta k pravde, k poznaniu toho všetkého, to voľáko všetci ste poobchádzali. A vy ste začali tak kultivovane a mal ste s tým, že sa to pohovorilo všeličo. Ja som chvíľku mal pocit, že idete práve zareagovať na to. Je to otázka pre vás, ale aj pre všetkých, ktorí z vašej strany vystúpili, resp. aj nevystúpili. Prečo ste tento jeden jediný základný a zásadný argument, ktorý považujem ja osobne za rozhodujúci, ani raz nespomenuli? Prečo sa nevenujete tej podstate, keď vieme, že kľúčový svedok môže pomôcť vyriešiť tento prípad? Je to naozaj tak nebezpečné pre vás? Naozaj sa tu niekto tak veľmi bojí pravdy? Mne to vyplýva z toho všetkého, že áno. Ja to nie som. Neviem, kto sa jej bojí, a bol by som veľmi rád, keby sme sa aj všetci dozvedeli a cez nás všetci občania. Veľmi to potrebujeme, naozaj.
I. Šimko, minister vnútra SR: (2002-04-11):
J. Migaš, predseda NR SR: Počkajte. Minister reagoval, teraz bude mať právo na doplňujúcu otázku pán poslanec. Nech sa páči. A. Engliš, poslanec: Pán minister, ja som sa vás nepýtal, čo poviete o 18.00 hodine, ja som sa vás teraz pýtal, ako vysvetlíte, čo sa stalo. A znovu sa vás pýtam, keby niektorému praskli nervy, ako by ste to vysvetľovali, keby títo ľudia boli napríklad s prestrelenými hrudníkmi alebo podobne. Potom by ste tiež tvrdili, že to bol štandardný postup, keď 15 minút vedeli tí ľudia, tí policajti, o koho ide a napriek tomu ich 15 minút držali ešte pod odistenými nabitými, plne nabitými zbraňami. Čiže to sa vás pýtam. Chcem, aby ste to tu povedali, aby to aj verejnosť vedela a aj páni novinári, aby si to zaznamenali. J. Migaš, predseda NR SR: Pán minister vnútra.
Danko, Andrej, predseda NR SR (2019-05-17):
Prosím, prezentujme sa a hlasujeme. (Hlasovanie.) Prítomných 120 poslancov, za 58, proti 6, zdržalo sa 56. Konštatujem, že Národná rada neschválila návrh uznesenia k situácii v lesnom hospodárstve a pôdohospodárstve. Následne budeme pokračovať v rozprave. Ak nie sú procedurálne návrhy. Teda jeden, pán poslanec Pčolinský.
Danko, Andrej, predseda NR SR (2016-06-21):
Ďakujem. Prosím, prezentujme sa a hlasujme. (Hlasovanie.) Prítomných 142 poslancov, za 44, proti 5, zdržalo sa 92, nehlasoval 1. Konštatujem, že sme uvedený návrh neschválili, a teda nebudeme pokračovať v rokovaní o návrhu zákona. Teraz budeme hlasovať o bode 22 schváleného programu, ktorým je prvé čítanie o návrhu poslancov Ivana, Kiššovej, Baránika a Rajtára na vydanie zákona, ktorým sa mení zákon č. 145/1995 Z. z. o správnych poplatkoch (tlač 142). Spravodajcom je člen výboru pre financie a rozpočet poslanec Eugen Jurzyca. Prosím ho, aby hlasovanie uviedol.
Šeliga, Juraj, podpredseda NR SR (2021-01-29):
Pani poslankyňa Remiášová, nech sa páči.
Paška, Pavol, predseda NR SR (2014-01-31):
Ďakujem pekne. Vyhlasujem rozpravu za skončenú. Pán minister?
Gröhling, Branislav, minister školstva, vedy, výskumu a športu SR (2021-10-21):
Pán predsedajúci, ďakujem. Pán poslanec, dovoľte mi prečítať odpoveď od pána ministra dopravy a výstavby Slovenskej republiky. Vážený pán poslanec, úsek D1 Prešov, západ – Prešov, juh bude slávnostne odovzdaný dňa 28. októbra 2021.
Muňko, Dušan, poslanec NR SR (2014-12-12):
Som rád, pán minister, že ste vysvetlili celú kauzu, ktorú tuná predkladateľ sa snaží vyfabrikovať. Prečo? Pretože, samozrejmá vec, vo Verejnom vestníku, v Obchodnom vestníku, vonku to bolo oznámené, každý sa mohol prihlásiť. Zaujímavé, že banky, keby zistili, že môžu získať, sa neprihlásia alebo nenájdu sa iné firmy, ktoré ten zisk, ktoré vy tu deklarujete, by nemali oň záujem. Sami ste svojím listom potvrdili do Bruselu, že táto situácia nie je jednoduchá, že ten softvér treba spracovať a že to bude trvať minimálne pol roka. Vy sami uvádzate vo svojich veciach, ako to celé fungovalo na ministerstve dopravy. Dneska sa, keď prebehla súťaž a keby nebola bývala regulárna, tak by boli prišli iste námietky. No ale, bohužiaľ, účel svätí prostriedky a vám tým, že klesajú preferencie, takže hľadáte akékoľvek možnosti, aby ste ich zvrátili a šaškujete tu v parlamente.
Danko, Andrej, predseda NR SR (2018-02-14):
Pán poslanec Farkašovský.
Danko, Andrej, predseda NR SR (2016-10-26):
(Hovorené súbežne s poslancom Poliačikom.) Môžem si dovoliť prerušiť schôdzu a o druhej pokračujeme. Ďakujem, dobrú chuť. (Prerušenie rokovania o 13.02 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2018-03-26):
Pán poslanec Galko.
Hlina, Alojz, poslanec NR SR (2013-07-02):
Nepohnem sa.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 129, proti 1, zdržal sa 1, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporučenie gestorského výboru.
Šimečka, Michal, podpredseda NR SR (2024-04-18):
Ďakujem veľmi pekne. Faktickú poznámku má pán poslanec Pročko, nech sa páči.
Nemec, Richard, poslanec NR SR (2022-10-18):
Ďakujem, pán predseda. Samozrejme, ja nemám problém, to, čo je napísané v PVV-čku, myslím si, že definícia, čo je v PVV, za to by som nemal žiaden problém zahlasovať, aby naozaj mohli nahliadať do zdravotných kariet, aby mohli po sebe dediť. Ale chcem sa spýtať iné. Pán Dostál, chcem sa spýtať na tú notársku zápisnicu k tomu partnerskému spolunažívaniu. Ide o to, že vy tam hovoríte, že keď to chce ukončiť, tak to ukončí. Je to myslené aj tak, že môže len jedna strana ukončiť alebo ako to tam bude riešené? Ja neviem si predstaviť, že teraz sa pohádajú jedna hádka a zrazu príde za notárom jedna strana a ukončí a potom zase chce vstúpiť a zase chce vystúpiť. Nebude z toho trošku, nemalo by sa tam viacej definovať, špecifikovať alebo? Pýtam sa vás ako právnika. Ďakujem.
Gaborčáková, Soňa, poslankyňa NR SR (2016-10-26):
Ďakujem za slovo. Vážený pán predsedajúci, v rozprave som vystúpila ja. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Goga, Pavol, poslanec NR SR (2019-09-18):
Pristúpime k hlasovaniu o návrhoch uvedených v spoločnej správe. Gestorský výbor odporúčal o návrhoch uvedených vo štvrtej časti spoločnej správy v bodoch 1 až 21 hlasovať spoločne s odporúčaním ich schváliť.
Kadúc, Miroslav, poslanec NR SR (2015-10-01):
Ja len veľmi krátko, v zásade nadviažem na to, čo povedal pán poslanec Osuský. Chcel by som veľmi pekne poďakovať všetkým diskutujúcim, ktorí majú záujem o tejto téme hovoriť, hľadať to riešenie, ktoré je spravodlivé a ktoré patrí a ktoré by malo byť v právnom štáte úplne samozrejmé, aby absurdity z právneho poriadku proste odišli, preto naozaj ďakujem pani poslankyni Kiššovej aj osobitne pánovi poslancovi Osuskému, pánovi Kaníkovi, pánovi Jurzycovi a určite aj spoluautorovi Petrovi Pollákovi. Čiže ešte raz vďaka a verím, že túto tému budeme ďalej pred sebou posúvať, tlačiť a robiť všetko preto, aby sme pomohli občanom, veď koniec koncov kvôli tomu sme tu.
Viskupič, Marián, poslanec NR SR (2020-09-17):
Ďakujem pekne za slovo. Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu, ktoré sa konalo 17. septembra 2020. Na tajné hlasovanie o návrhu na voľbu predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu bolo vydaných a poslanci si osobne prevzali 141 hlasovacích lístkov, teda na voľbe bolo prítomných 141 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na voľbu predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu všetci poslanci odovzdali hlasovacie lístky. Zo 141 odovzdaných hlasovacích lístkov boli 2 neplatné. Zo 139 platných hlasovacích lístkov overovatelia zistili, že o návrhu na voľbu pána poslanca Martina Nemkyho za predsedu Výboru NR SR na preskúmavanie rozhodnutí Národného bezpečnostného úradu hlasovalo za 113 poslancov, proti 13 poslancov, zdržalo sa 13 poslancov. Na voľbu predsedu výboru NR SR je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Výboru NR SR na preskúmavanie rozhodnutí Národného bezpečnostného úradu zvolený pán poslanec Martin Nemky. Overovatelia ma zároveň poverili oznámiť výsledok hlasovania Národnej rade. Ďakujem pekne, skončil som.
Vašečka, Richard, poslanec NR SR (2021-09-21):
Ďakujem veľmi pekne za slovo. Ja len chcem určiť termín rokovania: dnes o 17.00 hod. Ďakujem. Opravujem sa, hlasovania, ďakujem.
Simon, Zsolt, poslanec NR SR (2012-08-02):
Ďakujem pekne. Vážený pán minister, ďakujem za odpoveď za kolegu Kažimíra. Ale dovoľte, aby som pri doplňujúcej otázke vás poprosil, aby ste tlmočili pre kolegu ministra financií, že Slovenská republika mala schválené v prístupovej zmluve systém doplatenia priamych platieb pre našich farmárov, do ktorého kompetencia alebo ustanovenie čl. 73/2009 nepripadá do úvahy. Práve preto takýto krok z jeho strany, kde zahlasoval proti záujmom Slovenskej republiky, považujem za škodlivý aj z toho dôvodu, že peniaze, ktoré sa ušetria takýmto spôsobom, nebude môcť Slovenská republika využiť vo svojej vlastnej ekonomike, a to preto, lebo vo všetkých ostatných krajinách je možné peniaze presunúť do druhého piliera. Každá krajina o túto možnosť mala požiadať do roku 2009. Slovenská republika v roku 2009 túto možnosť nevyužila. Práve preto takýto krok, i keď je to zmiernenie a ja kvitujem takéto zmiernenie, že nad 5-tisíc eur nebude uplatnené, ale dopadne na našich veľkých farmárov negatívne. Preto by som vás prosil, keby ste toto stanovisko tlmočil, i keď to nie je otázka, ale len na dovysvetlenie, že to bude škodiť slovenskej ekonomike tými štyrmi percentami z celkového balíka 390 mil. eur. Ďakujem.
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 133 poslancov, za 117, proti 7, zdržalo sa 9. Konštatujem, že sme schválili vládny návrh zákona o niektorých ďalších opatreniach v súvislosti so situáciou na Ukrajine. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 952). Dávam slovo spoločnému spravodajcovi z výboru pre hospodárske záležitosti poslancovi Radovanovi Kazdovi, aby hlasovanie uvádzal. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony , tlač 952.)
Danko, Andrej, predseda NR SR (2016-06-14):
Ďakujem. Do rozpravy je prihlásená pani poslankyňa Soňa Gaborčáková a pripraví sa pán poslanec Branislav Gröhling.
Laurenčík, Milan, podpredseda NR SR (2022-05-24):
S faktickou poznámkou teraz vystúpi pán poslanec Milan Potocký, nech sa páči.
Bernaťák, Tibor, poslanec NR SR (2018-11-21):
Vážený pán predseda, vážené pani poslankyne, páni poslanci, dovoľte mi, aby som vás informoval o prerokovaní uvedeného návrhu skupiny poslancov v ústavnoprávnom výbore. Predseda Národnej rady pridelil návrh skupiny poslancov Národnej rade na odvolanie Andreja Danka z funkcie predsedu Národnej rady (tlač 1239) na prerokovanie ústavnoprávnemu výboru. Ústavnoprávny výbor návrh skupiny poslancov prerokoval na 78. schôdzi 20. novembra 2018, avšak neprijal uznesenie z dôvodu, že návrh uznesenia nezískal súhlas potrebnej väčšiny poslancov. Ústavnoprávny výbor ma zároveň uznesením č. 494 poveril, aby som informoval o výsledku prerokovania návrhu skupiny poslancov vo výbore a určil poslancov Národnej rady Tibora Bernaťáka, Martina Nemkyho, Ladislava Andreánskeho a Ľuboša Martináka za spravodajcov výboru. Pán predsedajúci, poprosím, otvorte rozpravu.
Hraško, Igor, poslanec NR SR (2013-04-16):
Ďakujem pekne, pani predsedajúca. Kolega Zajac, ty si tuná doplnil opäť niekoľko ďalších skutočností ohľadne vyvíjajúcej sa nezamestnanosti a jej zlého vývoja. Ja viem, že pravda sa počúva veľmi ťažko poslancom vládnucej strany, ktorá ešte stále prihráva kšefty tým svojim a, samozrejme, že potom nie je na reálne stimuly a podpory tých normálnych, poctivých podnikateľov a toho normálneho podnikateľského prostredia. Áno, korupcia, klientelizmus tu vládne už dlhé roky. No a pokiaľ už nestačia argumenty reálneho charakteru, tak tuná sa oháňajú niektorí poslanci číslami z minulých období. Viete, vy si tu navzájom pingpongujete tieto údaje, kto bol kedy horší, kto bol kedy lepší. Ja by som povedal, že veľa sa tu toho nespravilo, ale, žiaľ, momentálna vládnuca strana je na tom omnoho horšie ako predchádzajúce, pretože ja ešte, keď som nebol v politike, som to takto pociťoval. Žiaľ, teraz som už súčasťou, takže môžem to aj povedať na plné ústa aj kolegyni, ktorá sa vyjadrovala predo mnou, Peťo, na tvoj príspevok, že, žiaľ, tie opatrenia, ktoré robí vládnuca strana, nie sú pozitívne ku znižovaniu nezamestnanosti. No a to, že nevraživosť niektorých ľudí nepozná hraníc aj v tomto a používajú rôzne osočovania, to už je len dôsledkom toho, že už skutočne nevedia, čo povedať. A tých pár, ktorých tu je, tak musia vyskakovať ako opičky na gumičke, pretože už nemajú pádne argumenty a hlavne nemajú riešenia.
Ďuriš Nicholsonová, Lucia, podpredsedníčka NR SR (2017-02-08):
Nech sa páči, do rozpravy pán poslanec Dostál.
P. Hrušovský, podpredseda NR SR: (2002-02-01):
Pán poslanec Maňka, ešte by som vás prosil. V. Maňka, poslanec: Budeme hlasovať o bodoch spoločnej správy, pričom jedným hlasovaním budeme hlasovať o bodoch 2 až 10 s odporúčaním gestorského výboru schváliť ich. (Neustále hlasy z pléna.)
Jurinová, Erika, podpredsedníčka NR SR (2014-11-08):
Pán poslanec na vaše vystúpenie sú dve faktické poznámky. Uzatváram možnosť prihlásiť sa s faktickou. Pán poslanec Jarjabek.
Matej, Ondrej, poslanec NR SR (2010-12-03):
Ďakujem pekne za slovo, pán predsedajúci. Pán kolega, ja som úprimne vás chcel pochváliť, že sa držíte vo vecnej rovine, ale akonáhle ste sa napili vody od ministra financií, tak ste skĺzli do svojej povestnej roviny, ale rád by som, rád by som, rád by som vám povedal možno len dve čísla. Vaša vláda tvrdila a si predsavzala, že bude, že zníži náklady ministerstiev a štátnej správy o 20 %. Stačilo urobiť toto opatrenie po dobu či už roku 2007, 2008, 2009, mali by sme dostatok dneska financií. A stačilo v roku 2008, 2009 znižovať schodok verejných financií o 1 %, o 1%. O 1 %, nie o 3 alebo 4, ako teraz robíme my, a nebolo by nutné dneska vôbec narábať v oblasti príjmov, v oblasti úpravy daňových sadzieb. Takže poprosím do budúcna, keď by ste sa nebodaj – a dúfam, že sa tak už nestane – dostali k vláde, k moci a financiám, tak stačí len toto málo. Dodržať to, čo ste sľúbili, a v tejto krajine sa budeme mať všetci dobre a naše deti nebudú splácať dlhy, ktoré ste narobili. Ďakujem pekne.
Grendel, Gábor, podpredseda NR SR (2022-11-09):
S ďalšou faktickou poznámkou pán poslanec Ľuboš Krajčír.
Grendel, Gábor, podpredseda NR SR (2023-02-08):
S faktickou poznámkou ešte pán poslanec Štefan Kuffa.
Hrnčiar, Andrej, podpredseda NR SR (2018-06-12):
Dve faktické poznámky. Nech sa... Tri faktické poznámky. Nech sa páči, pán poslanec Mizík.
Paška, Pavol, predseda NR SR (2012-11-06):
Hlasujeme. (Hlasovanie.) 136 prítomných, 79 bolo za, 57 sa zdržalo. Návrh sme schválili.
Bugár, Béla, podpredseda NR SR (2016-09-14):
Na vystúpenie pána poslanca s faktickou pán poslanec Lukáč. Končím možnosť sa prihlásiť. Pán poslanec, máte slovo.
P. Hrušovský, predseda NR SR: (2004-09-09):
D. Podracká, poslanjkyňa: Ďakujem pekne za odpoveď, pán minister. Spomínali ste možnosť neefektívneho využívania prostriedkov, keď nefunguje systém. Mám teda podotázku, že aj keď je peňazí skutočne málo, prečo sa nedostanú do tých inštitúcií, ktorým boli prisúdené, povedzme, už v januári alebo februári. Ako som informovaná, tak k 30. 8. tohto roka ešte stále neboli odvedené z ministerstva kultúry peniaze na projekt Zachráňme svoj dom, nedostali peniaze časopisy, pôvodné knihy, teda nedostali ich na účty vydavateľstvá, nedostali ich na účty redakcie časopisov alebo ich vydavatelia, rovnako divadlá a tak ďalej. Keď sme boli pred rokom a pol na poslaneckom prieskume u vás na ministerstve spolu s pánom Čaplovičom a Lintnerom,  prisľúbili ste, že takéto veci sa už nebudú diať, že keď prostriedky, aj keď ich je málo, sú, v čo najkratšom čase sa budú prideľovať týmto inštitúciám, vydavateľstvám a tak ďalej. Prečo sa to tento rok tak nestalo a zopakovala sa história z minulého a predminulého roka?
Kollár, Boris, poslanec NR SR (2019-04-03):
Ja by som chcel reagovať len na pani poslankyňu Antošovú a povedať jej, že moje vystúpenie bolo neosobné. Ja som osobne nenapádal. Akonáhle vám dôjdu argumenty v SNS, tak osobne napádate. Vy ste ma osobne napadla, ja som tam neprišiel a nehovoril som, že Danko rozkradol Lesostav, že Andrej Danko začal svoju politickú kariéru tým, že s otcom rozkradli tento štát, že našim ľuďom nezaplatili to, čo mali zaplatiť, že nezaplatili ani sociálne poistenie, že tam 300 ľudí skončilo na ulici. To som nepovedal. Teraz ste si to vypýtali, pani Antošová. Že celý život len parazitoval na tejto spoločnosti. Ja nie. A som veľmi rád, že ste spomínali aj taliansku mafiu, to je váš koaličný partner, to som zvedavý, či to poviete aj Robertovi Ficovi, lebo toto sa týka len Roberta Fica. Čo znamená, že keď človek je neútočný, neosobný, postaví sa tam, nenaloží vám tak, ako by ste si zaslúžili za tie hlúposti, čo tu predkladáte, tak vy sa idete brániť. Ja viem, že ste tuná posadená na to, aby ste chránili, ale robíte chybu, že začínate byť osobná. Toto sme my nikdy neurobili a to je vaša úbohosť, to je vaša hanba, vaša osobná hanba, pani Antošová. Môžete sa hanbiť, že ste v SNS pod takým predsedom, aký je Andrej Danko a ešte ho snažíte sa obhájiť. Viete čo? Aká je to strašná hanba obhajovať hlupáka? Hrozná.
Jurinová, Erika, podpredsedníčka NR SR (2014-11-08):
Pán poslanec, prosím vás, vyjadrujte sa slušne.
Tomanová, Viera, poslankyňa NR SR (2010-07-08):
Sľubujem. (Potlesk.)
Martvoň, Anton, poslanec NR SR (2014-07-01):
Ďakujem pekne. No, pán poslanec Hlina, no, to vás musím upozorniť, keď to chcete riešiť, tak to riešte s tými vysielačmi, ale to je v podstate niečo obdobné, ako keď vám niekto zriadi na vašom pozemku alebo postaví elektrický stĺp, ide o zriadenie vecného bremena vo verejnom záujme. A na to on nepotrebuje váš súhlas, čiže v podstate treba si to trošku doštudovať. Čiže, preto je to na každom, na každej bytovke zriadené, to, ten vysielač, lebo jednoducho je tam zákonná výnimka. No a čo sa týka vášho vystúpenia k tým nadstavbám, no v podstate expert ste vy, lebo v podstate je krásne, keď hájite niečo, čo vadí väčšine developerov na Slovensku, medzi ktorých sa radia aj dve stavebné firmy Oravastaving a Oravastav, kde sú vaši príbuzní. Čiže v podstate vy vystupujete, niečo, čo vám vadí, lebo každý normálny človek, ktorému majú dva roky stavať nad hlavou bez jeho súhlasu nejakú nadstavbu, praskajú mu múry, je tam plno špiny, hluku, nevie spávať, lebo už ráno na siedmu nabehnú robotníci, končia večer okolo pol desiatej, desiatej, chodí vám tam množstvo cudzích ľudí, tak je s tým vážny problém. A to, čo ste povedali, že sa zníži hodnota bytov tých ostatných, no nezníži sa nič, jednoducho ten spoluvlastnícky podiel zostáva zachovaný a keď je celé, celý vchod alebo bytový dom uzrozumený s tým, že treba nad tie nadstavby, tak, samozrejme, budú uzrozumení a budú s tým súhlasiť, keď sa na tom teda dohodnú, aj tí vlastníci tých vrchných poschodí. A keď nie, tak nie, jednoducho ten, čo žije na prízemí, ten vôbec nepociťuje to, že niekto na streche niečo stavia a búcha, robí a praská a nepraskajú mu žiadne múry. Čiže je to iba účelové vystúpenie a akoby som počul rétoriku viacerých developerov, čo nám vypisovali, že nebudú môcť takto robiť nekalé nadstavby na bytových domoch. Toľko z mojej strany.
Dostál, Ondrej, poslanec NR SR (2022-11-10):
Chcel by som podporiť ten pozmeňujúci návrh, s ktorým prišla, vystúpila a predložila ho pani poslankyňa Kolíková. A myslím si, že preverovanie sudcovskej spôsobilosti je dôležitá vec a nemali by sme ustupovať od tej právnej úpravy, ktorú dnes máme a ktorá vytvára predpoklady na to, aby sudcovia rozhodovali nielen rýchlo a kvalitne, ale aj spravodlivo, lebo aj na tom nám musí záležať. Ja pripájam sa k jej kritike skráteného legislatívneho konania, lebo jasné, v normálnom legislatívnom konaní ten účel návrhu zákona by nemohol byť dosiahnutý, ale aj skrátené legislatívne konania môžu byť rôzne uchopené a môžu byť uchopené tak, že existuje priestor medzi povedzme prvým čítaním a druhým čítaním v pléne na to, aby, aby prebehla nejaká dostatočná rozprava alebo to môže byť tak, že šup-šup zo dňa na deň a v tom prípade naozaj, že na poslednú chvíľu sa dolaďujú, dopisujú nejaké pozmeňujúce návrhy, čo nie je dobré. Rovnako ako nie je dobré, ak poslanci, ktorí majú na túto tému vyhranený názor, neprídu na zasadnutie ústavnoprávneho výboru, kde je priestor aj na vecnejšiu a pokojnejšiu diskusiu ako priamo v pléne alebo potom, keď k tomu vystúpia v pléne, tak vystúpia k tomu s nejakým, s nejakým svojím postojom a potom odídu, nepočkajú, akým spôsobom sa k tomu postavia ostatní, nereagujú na nich. O tomto by sme mali rozprávať, to by nemalo byť len tak, však niekto si povie svoje a potom, potom odíde a nezaujíma ho, čo hovoria ostatní.
Pellegrini, Peter, predseda NR SR (2015-09-30):
Pán kolega, bezodkladne som zvolal na zajtra 8.30 bez akýchkoľvek prieťahov. Pán poslanec Hlina. (Reakcie z pléna.) Urobil som tak okamžite. Informoval som ostatných, požiadal som, aby aj ostatní kolegovia poslaneckého grémia mali možnosť sa na ňom zúčastniť riadne. A aby som tak mohol učiniť, 8.30 ráno bude poslanecké grémium. Na poslaneckom grémiu sú aj iní členovia ako podpredsedovia Národnej rady. Takže, prosím vás pekne, ma tu necvičte. Ráno 8.30 je zvolané bezodkladne poslanecké grémium a my budeme môcť ďalej pokračovať v rokovaní. A na grémiu môžeme diskutovať, o čom bude treba. Nech sa páči, pán poslanec Hlina. Dajme mu, prosím, celú minútu, lebo nemohol vystúpiť s procedurálnym návrhom.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 146, za 79, proti 20, zdržalo sa 47. Konštatujem, že sme uvedený návrh schválili.
P. Paška, predseda NR SR: (2006-09-07):
(Hlasovanie.) 134 prítomní, 133 za, 1 sa zdržal. Konštatujem, že sme schválili uznesenie, ktorým Národná rada uvedenú informáciu vzala na vedomie . Teraz chcem požiadať predsedu výboru pre financie, rozpočet a menu pána poslanca Jozefa Buriana, aby uviedol hlasovanie o návrhu uznesenia k správe o menovom vývoji v Slovenskej republike za rok 2005, je to tlač 31.
P. Paška, predseda NR SR: (2006-10-17):
Faktické poznámky na vystúpenie pána poslanca Janiša nie sú žiadne. Končím možnosť prihlásiť sa s faktickou poznámkou. Budeme pokračovať vystúpením pani poslankyne Rosovej.
Kéry, Marián, poslanec NR SR (2023-06-22):
Ďakujem za slovo, pán predseda. Len by som chcel upozorniť členov zahraničného výboru, že rokovanie máme dnes o trinástej hodine v miestnosti č. 149. Ďakujem.
Kollár, Boris, predseda NR SR (2020-06-03):
Ďakujem, pán minister. Dávam slovo predsedovi výboru pre financie a rozpočet poslancovi Mariánovi Viskupičovi, aby informoval Národnú radu o výsledku prerokovania návrhu vlády vo výbore. Nech sa páči, pán spravodajca, máte slovo.
Paška, Pavol, predseda NR SR (2014-05-27):
Otváram rozpravu. Pán poslanec Lebocký, končím možnosť sa prihlásiť, nech sa páči.
Blanár, Juraj, podpredseda NR SR (2023-05-25):
Pán poslanec Kyselica s faktickou poznámkou.